犢子部
註釋

1 2 3  
失譯《十八部論》：「彼犢子部根本見者。……一切陰剎那不住。離人無有法從此世至他世。當說人至彼。」

真諦譯《部執異論》：「可住子部是執義本。……一切有為法剎那剎那滅。離色無有一法從此世至後世。可說人有移。」

玄奘譯《異部宗輪論》：「有犢子部本宗同義。……諸行有暫住。亦有剎那滅。諸法若離補特伽羅。無從前世轉至後世。依補特伽羅可說有移轉。」

窺基《異部宗輪論述記》：「諸法若離等者。此中意說。法無移轉可說。命根滅時法亦隨滅。然由我不滅故。能從前世至後世法。不離我亦可說有移轉。」

《大毘婆沙論》：「何死？答：彼彼有情，從彼彼有情眾同分移轉，壞沒捨壽煖，命根滅棄，諸蘊身殞喪。是謂死。」「問契經所說復何通？如說：『苾芻諸行不住。』答：不久住，故說不住言，非謂全無剎那住相。尊者世友作是釋言：契經但遮剎那後住，說不住言，非謂諸行無剎那住；若全無住，世尊不應建立施設世及剎那。復作是釋：剎那住相微細難知、難可施設故，說不住，謂剎那量是佛所知，非諸聲聞獨覺等境；如乘神通屈伸臂頃從此處沒至色究竟，於其中間，非不相續可有從此往至彼義，亦非一法移轉至彼，又無從此越至彼義；是故決定剎那剎那生滅相續，從此至彼，於其中間，諸剎那量最極微細，唯佛能知，由此故言，諸行不住。」
↑  
窺基《異部宗輪論述記》：「亦有外道得通。現見有脩得故。」
↑  
窺基《異部宗輪論述記》：「五識無染亦無離染。但有無記。都無善惡。無分別故。有分別者。有善惡故。若斷欲界修所斷惑等者。以修惑唯迷事有不障理。有漏六行既非證理故。唯伏修。非見所斷。見所斷法迷理起故。要見理時方能永斷。凡聖六行皆爾。離色界等亦爾。此中且舉欲界。」
↑ 《三法度論》：「近行禪者，忍、名、想。近於思惟，故曰近行禪。問：為近誰？答：如前說善勝。問：如前已說四禪，何故重說？答：前說禪，是趣生死勝，此趣出要勝，此次第觀真諦。如人始度曠野，見種種妙好華池，若干清泉盈滿，及園觀種種華樹嚴飾；見已作是念：『此非空野中可得，必近城邑。』如是，行者在生死曠野，婬怒癡煩勞，得真知識故， 是世間第一法，由世尊想。是謂近行禪，彼次第，如夢覺見親，後得聖諦觀，亦如是。」《四阿鋡暮抄解》：「思惟疾行陰、界、處，無常、無我、苦所有觀，若欲，是有忍(三忍)增。思惟不動，如夢中見樂，見其形像，苦時相見，是想增。世間最好法，世尊想。如是，是禪行，其中間覺見喜，是聖諦時。」
正思惟，觀陰、界、入，無常、苦、空、無我時，若欲樂，是謂忍。
正思惟，意不動，是謂名。
如夢中見親，如鏡中像，如是苦觀，想。
↑  
《部執異論》：「忍、名、相、世第一法，此四位名正定。」

窺基《異部宗輪論述記》：「即忍、名、相、世第一法。初觀四諦，但總忍可，名『忍』。亦觀四諦，名『名』。次觀四諦所詮體，名『相』，世第一法可知。此根本所誦，但說此四，而為善根。」
↑ 《三法度論》：「見地者，法、觀、未知智。法智，觀智，未知智，此是見地智。 此十二智，見地廣當知。」
於中法智者，是現智義，譬如良醫，知癰已熟，以利刀破癰，然後以指貫通道，令不傷脈，而後破癰；彼修行人，亦如是，正思惟，觀欲界苦時，斷見苦所斷煩惱，然後生第二智；如欲界苦、無常，色、無色界，亦如是，從此比智，斷色、無色界煩惱，是謂見苦三智。
欲界，愛苦因，是法智，即是觀智；如是，色、無色界，未知智，是見習三智。
欲界滅止，是法智，即是觀智；如是，色、無色界，未知智，是謂見盡三智。
此道滅欲界苦，是法智，即是觀智；如是、色無色界，未知智，是謂見道三智。
↑  
窺基《異部宗輪論述記》：「若已入正性離生、十二心等者。此中諦別，有三心，一、苦法智，即觀欲界苦；二、苦法忍，後觀欲界苦諦惑，斷未斷，以猶有上界惑故，重觀斷等；三、苦類智，即合觀色、無色界苦。以苦諦三界盡故，不復重觀故，合十二心。第十三心，或說即道類智第二念相續心，或總觀四諦心。次第超越得果，皆爾；次第得第二、三果，如常。」
↑  
龍樹《大智度論》：「有人言。佛在時舍利弗解佛語故。作阿毘曇。後犢子道人等讀誦。乃至今名為《舍利弗阿毘曇》。」
↑  
龍樹《大智度論》：「煩惱名一切結使。結有九結。使有七。合為九十八結。如《迦旃延子阿毘曇》義中說。十纏九十八結為百八煩惱。《犢子兒阿毘曇》中結使亦同。纏有五百。」
↑  
龍樹《大智度論》：「般若波羅蜜中說諸法實相，諸法實相中，無戲論垢濁故，名畢竟清淨。畢竟清淨故，能遍照一切五種法藏，所謂過去、未來、現在、無為及不可說。」

龍樹《十住毘婆沙論》：「佛實是一切智人，何以故？凡一切法有五法藏，所謂過去法、未來法、現在法、出三世法、不可說法，唯佛如實遍知是法。」
↑  
龍樹《大智度論》：「是佛法中，亦有犢子比丘說：如四大和合有眼法，如是五眾和合有人法。《犢子阿毘曇》中說：五眾不離人，人不離五眾，不可說五眾是人，離五眾是人，人是第五不可說法藏中所攝。」
↑  
梵志青目釋龍樹《中論》：「『若人說我相。』如犢子部眾說，不得言色即是我，不得言離色是我，我在第五不可說藏中。」

訶梨跋摩《成實論》：「又汝法中說，可知法者，謂五法藏，過去、未來、現在、無為及不可說法。我在第五法中，則異於四法。」
↑  
世友菩薩《異部宗輪論》：「其經量部本宗同義。謂說諸薀有從前世轉至後世。立說轉名。非離聖道、有薀永滅。有根邊薀、有一味薀。異生位中亦有聖法。執有勝義補特伽羅。餘所執多同說一切有部。」

窺基《異部宗輪論述記》：「執有勝義補特伽羅。但是微細難可施設。即實我也。不同正量等非即蘊離蘊。蘊外調然有別體故也。」
↑  
玄奘譯《異部宗輪論》：「其化地部本宗同義。……說一切行皆剎那滅。」

真諦譯《部執異論》：「正地部是執義本。……一切行剎尼柯（有剎那）。」

失譯《十八部論》：「彼彌沙塞部根本見者。……一切行剎那。」
↑  
玄奘譯《異部宗輪論》：「說一切有部本宗同義者。……說一切行皆剎那滅。」

真諦譯《部執異論》：「說一切有部是執義本。……一切行剎尼柯（有剎那）。」

失譯《十八部論》：「彼薩婆多根本見者。……一切行磨滅。」
↑  窺基《大乘百法明門論解》：「我法俱有宗，此宗攝二十部、五部之義，謂犢子部、法上部、賢胄部、正量部、密林山部，或亦取經部根本一分之義。」
↑  《摩訶止觀》卷10：「附佛法外道者，起自犢子、方廣。自以聰明讀佛經書而生一見，附佛法起，故得此名。犢子讀《舍利弗毘曇》自制別義言：我在四句外，第五不可說藏中。……今犢子計我異於六師，復非佛法，諸論皆推不受，便是附佛法邪人法也。」
↑  玄奘譯《阿毘達磨大毘婆沙論》卷33：「復次為止他宗顯正義故。謂或有執涅槃有學、有無學、有非學非無學，如犢子部。……
有說：此中應作餘說，問答決擇，理更顯故。謂應理論者，辨分別論者，所說有過，顯自無失。分別論者所說有二：一說，涅槃先是非學非無學後轉成學，先是學後轉成無學，先是無學復轉成學。二說，涅槃有三種，謂學者常是學，無學者常是無學，非學非無學者常是非學非無學。
若對前說釋此文者，而『汝說涅槃有學、有無學、有非學非無學耶？』者，是應理論者問。重定前宗，若不定他宗，說他過失，則不應理。答『如是』者，是分別論者答，我說涅槃轉變不定，可有三種，故言『如是』。……我說涅槃體類差別，定有三種，故言『如是』。……」
↑  印順《說一切有部為主的論書與論師之研究》：「犢子部立三種涅槃：有學，無學，非學非無學。毘婆沙師評破他，稱之為「分別論者」。「分別」，本為阿毘達磨的標幟，上座系的獨到學風。由於現在有派，自稱「分別說者」，因而三世有派，漸形成「說一切有」，以為對立。分別說者雖是上座部中的現在有派，但是說一切有 部的對立者，所以毘婆沙師，也泛指說一切有部以外的上座別系為分別論者。這樣，犢子部也被稱為分別論者了。或可以這樣說：犢子部所宗奉的根本阿毘達磨，雖誦本不同，而與分別論者（印度本土的，如法藏部等）一樣，都是『舍利弗阿毘達磨』。」